OSNOVNA ŠKOLA DALJ

ZAGREBAČKA 2B

31226 DALJ

KLASA: 406-01/23-01/06

URBROJ: 2158-130-23-3

# POZIV NA DOSTAVU PONUDA

ZA PREDMET NABAVE

**RADOVI NA IZGRADNJI STEM UČIONICE**

Evidencijski broj nabave: N-17

Dalj, prosinac 2023. godine

**SADRŽAJ:**

1. OPĆI PODATCI ..................................................................................................... 4
	1. Podaci o naručitelju ................................................................................... 4

1.2. Podaci o službi i osobi zaduženoj za kontakt ............................................ 4

* 1. Evidencijski broj nabave ........................................................................... 4
	2. Popis gospodarskih subjekata s kojima je naručitelj u sukobu interesa u smislu

članka 80. stavka 2. Zakona o javnoj nabavi (NN br. 120/2016 i 114/2022) …… 4

* 1. Vrsta postupka nabave ............................................................................... 4
	2. Procijenjena vrijednost nabave ................................................................. 4
	3. Vrsta ugovora o nabavi ………………………………………………….. 4
1. PODATCI O PREDMETU NABAVE .................................................................... 5

2.1. Opis predmeta nabave ................................................................................. 5

2.2. Vrsta, opseg i količina predmeta nabave ..................................................... 5

2.3. Dozvoljenost nuđenja predmeta nabave po grupama …………………… 5

* 1. Tehničke specifikacije predmeta nabave .................................................. 5
	2. Odredbe o normama standardima i upućivanju na tehničke specifikacije 6
	3. Troškovnik ................................................................................................ 7
	4. Mjesto izvršenja ugovora …....................................................................... 7
	5. Rok početka i završetka izvršenja ugovora …………………………….... 7
1. KRITERIJI ZA KVALITATIVNI ODABIR GOSPODARSKOG SUBJEKTA .... 8

3.1. Osnove za isključenje gospodarskog subjekta ........................................... 8

3.2. Dokumenti kojima se dokazuje da ne postojanje osnove za isključenje…. 10

1. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 12
	1. Sposobnost za obavljanje profesionalne djelatnosti ................................... 12
2. PODATCI O PONUDI ........................................................................................... 13
	1. Sadržaj i način izrade ponude ..................................................................... 13
	2. Način dostave ponude ................................................................................. 14
	3. Pravila dostave dokumenata …………………........................................... 14
	4. Dopustivost varijante ponude .................................................................... 14
	5. Način određivanja cijene ponude ............................................................... 14
	6. Kriterij za odabir ponude ........................................................................... 15
	7. Jezik i pismo ponude ................................................................................. 16
	8. Rok valjanost ponude ................................................................................ 16
3. OSTALI PODATCI ............................................................................................... 17
	1. Odredbe o zajednici gospodarskih subjekata .......................................... 17
	2. Odredbe o podugovarateljima i podugovoru ............................................ 17
	3. Vrsta, sredstvo i uvjeti jamstva .................................................................. 18
	4. Datum, vrijeme i mjesto dostave jamstva i javnog otvaranja ponuda ....... 18
	5. Povrat dokumentacije ................................................................................. 19
	6. Rok donošenja odluke o odabiru ili poništenju .......................................... 19
	7. Rok, način i uvjeti plaćanja ........................................................................ 19
	8. Dodatne informacije i objašnjenja, te izmjena Dokumentacije o nabavi ... 19
	9. Prijedlog ugovora i rok za sklapanje ugovora o javnoj nabavi ................... 19

7. PRILOZI ....................................................................................................... 20

PRILOG 1 – TROŠKOVNIK ………………………………………..…... 21

PRILOG 2 – ESPD ...............………………………………………..…... 21

PRILOG 3 – PROJEKTNO – TEHNIČKA DOKUMENTACIJA….…… 21

PRILOG 4 – IZJAVA O DULJINI PRODUŽENOG JAMSTVENOG ROKA 22

PRILOG 5 – PRIJEDLOG UGOVORA O NABAVI ……………….…… 23

OBRASCI

* Obrazac 1 – Ponudbeni list
* Obrazac 2 – Ponudbeni list (zajednica gospodarskih subjekata)
* Obrazac 3 – Podaci o podugovarateljima

# **OPĆI PODACI**

* 1. **Podaci o naručitelju**

Naručitelj: Osnovna škola Dalj, Dalj

Adresa / sjedište: Zagrebačka 2b, 31226 Dalj

OIB: 16580377908

Telefon: +385 31590195

URL adresa: http://os-dalj.skole.hr/

Adresa elektroničke pošte: ured@os-dalj.skole.hr

**1.2. Podaci o službi i osobi zaduženoj za kontakt**

Kontakt osoba: Elizabeta Marićak, tajnica škole

Telefon: +385 31590195

Adresa elektroničke pošte: ured@os-dalj.skole.hr

* 1. **Evidencijski broj nabave**

Evidencijski broj nabave je **N17**.

* 1. **Popis gospodarskih subjekata s kojima je naručitelj u sukobu interesa u smislu članka 80. stavka 2. Zakona o javnoj nabavi (NN br. 120/2016 i 114/2022):**

- ZEA CONSULTING j.d.o.o., Osijek, Čvrsnička 73, OIB: 99245509969 i

- OBNOVLJIVI IZVORI ENERGIJE OSIJEK d.o.o., J. J. Strossmayera 1, OIB: 65341371552.

* 1. **Vrsta postupka nabave**

Postupak javnog prikupljanja ponuda temeljem članka 4. Pravilnika o provedbi postupka jednostavne nabave.

* 1. **Procijenjena vrijednost nabave**

Procijenjena vrijednost nabave iznosi **39.807,95 EUR** bez PDV-a.

* 1. **Vrsta ugovora o nabavi**

Po provedenom postupku nabave u roku od 30 dana od dana dostave odluke o odabiru sklopiti će se ugovor o izvođenju radova koji je sastavni dio ovoga Poziva u PRILOG 5 – Prijedlog ugovora o nabavi.

# **2. PODACI O PREDMETU NABAVE**

**2.1****. Opis predmeta nabave**

Predmet nabave je izvođenje radova uređenja građevne čestice postojeće građevine Osnovne škole Dalj na kč.br. 643, k.o. Dalj u vidu novih staza i platoa te nadstrešnice do 20 m2 koji zajedno čine učionicu na otvorenom, odnosno vanjsku STEM učionicu.

Radovi koji se nabavljaju u sklopu ovoga postupka nabave sufinancirani su u sklopu projekta „Kvalitetno obrazovanje za modernu osnovnu školu (KOZMOS)“ čiji je nositelj Osnovna škola Dalj po pozivu „Jačanje STEM vještina u osnovnim školama i razvoj regionalnih znanstvenih centara za osnovnoškolski odgoj i obrazovanje u STEM području“.

**2.2. Vrsta, opseg i količina predmeta nabave**

Sukladno opsegu i količinama predmeta nabave kako je iskazano u TROŠKOVNIKU koji se nalazi u PRILOGU 1 Poziva na dostavu ponuda i čine ga; troškovnik izvedbeni, troškovnik za elektroinstalacijske radove, te rekapitulacija.

Naručitelj je s obzirom na vrstu postupka nabave (radovi) i prirode predmeta nabave (izvođenje radova) u ovom predmetnom postupku nabave odredio predviđene (okvirne) količine predmeta nabave. Sva plaćanja izvršiti će se sukladno stvarno izvršenim količinama.

**2.3. Dozvoljenost nuđenja predmeta nabave po grupama**

Predmet nabave nije podijeljen na grupe, jer predstavlja jednu tehnički, tehnološki, oblikovno i funkcionalno odredivu cjelinu.

**2.4. Tehničke specifikacije predmeta nabave**

Zahtjevi tehničke specifikacije predmeta nabave, vrsta, kvaliteta i količina u cijelosti su određeni:

* PRILOGOM 3 – Projektno-tehničkom dokumentacijom koju čine:

a) **Idejno rješenje** vanjske STEM učionice osnovne škole Dalj izrađenog od strane Građevinskog i arhitektonskog fakulteta Osijek, Vladimira Preloga 3, 31000 Osijek, autora Marija Krajnović, mag.ing.arch. i Dina Stober, dipl.ing.arh.,

b) **Glavni projekt** UREĐENJE PARTERA ŠKOLSKOG DVORIŠTA OŠ DALJ VANJSKA STEM UČIONICA, Z.O.P. 55/22 (Mape 1-2), izrađenog od strane Građevinskog i arhitektonskog fakulteta Osijek, Vladimira Preloga 3, 31000 Osijek, glavni projektant Marija Krajnović, mag.ing.arch. iz travnja 2023.g. i

c) **Izvedbeni projekt** UREĐENJE PARTERA ŠKOLSKOG DVORIŠTA OŠ DALJ VANJSKA STEM UČIONICA, Z.O.P. 55/22 (Mape 1-2), izrađenog od strane Građevinskog i arhitektonskog fakulteta Osijek, Vladimira Preloga 3, 31000 Osijek, glavni projektant Marija Krajnović, mag.ing.arch. iz travnja 2023.g.

* PRILOGOM 1 – Troškovnik Izvedbenog projekta UREĐENJE PARTERA ŠKOLSKOG DVORIŠTA OŠ DALJ VANJSKA STEM UČIONICA, Z.O.P. 55/22 (Mape 1-2), izrađenog od strane Građevinskog i arhitektonskog fakulteta Osijek, Vladimira Preloga 3, 31000 Osijek, glavni projektant Marija Krajnović, mag.ing.arch. iz travnja 2023.g, Troškovnik elektroradova,

 koji se nalaze u prilogu i čine sastavni dio ovog Poziva na dostavu ponuda.

**2.5. Odredbe o normama, standardima i upućivanju na tehničke specifikacije**

Ukoliko su u Pozivu na dostavu ponuda navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi, ponuditelj treba ponuditi predmet nabave u skladu s normama iz Poziva na dostavu ponuda ili jednakovrijednim normama. Za svaku normu navedenu pod dotičnom normizacijskom sustavu dozvoljeno je nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

Osim zahtijevanih normi Naručitelj će priznati i druge jednakovrijedne potvrde mjere osiguranja kvalitete od tijela osnovanih u drugim državama članicama.

Ovisno o proizvodu, kao dokaz jednakovrijednosti, gospodarski subjekt morati će dokazati sukladnost ponuđenog proizvoda sa zahtjevima ili kriterijima utvrđenima u troškovniku ili tehničkim specifikacijama (izvješće o testiranju od tijela za ocjenu sukladnosti ili potvrdu koju izdaje takvo tijelo, odnosno, tehničku dokumentaciju proizvođača).

Naručitelj ne smije odbiti ponudu za robu koja odgovara nacionalnoj normi kojom se prihvaća europska norma, europskom tehničkom odobrenju, zajedničkoj tehničkoj specifikaciji, međunarodnoj normi ili tehničkom referentnom sustavu koji je utvrdilo europsko normizacijsko tijelo, ako se te specifikacije odnose na izvedbene ili funkcionalne zahtjeve koje je javni naručitelj propisao.

Naručitelj smatra jednakovrijednim, odnosno priznavati će kao jednakovrijedne dokumente (izvješće o testiranju od tijela za ocjenu sukladnosti ili potvrdu koju izdaje takvo tijelo kao dokazno sredstvo sukladnosti sa zahtjevima ili kriterijima utvrđenima u tehničkim specifikacijama), odnosno kao dokazno sredstvo sukladnosti sa propisanim zahtjevima i kriterijima.

Naručitelj će priznati i jednakovrijedne potvrde tijela osnovanih u drugim državama članicama i dokaze o jednakovrijednim mjerama osiguranja kvalitete ako gospodarski subjekt iz objektivnih razloga nije mogao pribaviti potvrde neovisnih tijela kojima se potvrđuje sukladnost.

Naručitelj neće odbiti ponudu zbog toga što ponuđena roba nije u skladu s tehničkim specifikacijama na koje je uputio, ako ponuditelj u ponudi na zadovoljavajući način javnom naručitelju dokaže, bilo kojim prikladnim sredstvom, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Kao sredstvo dokazivanja gospodarski subjekti trebaju podnijeti izvješće o testiranju za ocjenu sukladnosti ili potvrdu koju izdaje takvo tijelo kao dokazno sredstvo sukladnosti sa zahtjevima ili kriterijima utvrđenima u tehničkim specifikacijama, kriterijima za odabir ponude ili uvjetima za izvršenje ugovora.

Osim navedenih dokaznih sredstava, naručitelj će prihvatiti i druga prikladna dokazna sredstva poput tehničke dokumentacije proizvođača ako gospodarski subjekt nije imao pristup izvješću o testiranju ili navedenoj potvrdi ili ih nije mogao ishoditi u zadanom roku, pod uvjetom da nedostatak pristupa nije uzrokovan njegovim postupanjem te pod uvjetom da dokaže da roba koju nudi udovoljavaju zahtjevima ili kriterijima navedenim u tehničkim specifikacijama.

**Kriteriji za ocjenu jednakovrijednosti predmeta nabave**

Naručitelj u ovome Pozivu nije upućivao na marku, izvor, patent.

Ukoliko su u PRILOGU 1 - Troškovnik navedeni proizvodi određene marke, tipa ili izvora potrebno je uzeti u obzir da takvi navodi nisu obvezujući za ponuditelje nego služe samo kao orijentacija za ponuditelje a ponuditelji mogu nuditi navedene ili jednakovrijedne proizvode.

Ponuditelji su slobodni nuditi jednakovrijedne robe.

**Minimalni jamstveni rok za izvedene radove iznosi 24 mjeseci. Isti se dokazuje Izjavom (Prilog 4).**

**2.6. Troškovnik**

Troškovnik je sastavni dio ovog Poziva na dostavu ponuda i nalazi se u PRILOGU 1.

Ponuditelj ne smije mijenjati izvorni oblik Troškovnika. Ponuditelj nije obvezan Troškovnik dodatno ovjeravati elektroničkim potpisom niti ovjeravati i/ili potpisivati po odgovornoj osobi ili drugim osobama.

Ponuditelj će PRILOG 1 - Troškovnik predmeta nabave, kojeg čine troškovnik izvedbeni, troškovnik elektro radova i rekapitulacija, ispuniti na način da će za svaku stavku Troškovnika ispuniti cijenu stavke (cijena po jedinici stavke) i ukupnu cijenu stavke Troškovnika (zaokruženu na dvije decimale) te cijenu ponude, u protivnom Naručitelj će takvu ponudu smatrati nepotpunom i neprihvatljivom.

Ukupna cijena stavke izračunava se kao umnožak količine stavke i cijene stavke.

Naručitelj u PRILOGU 1. - Troškovnik ne smije upućivati na marku, izvor, patent, itd.

U slučaju da ponuditelj ne postupi po ovim uputama Naručitelj će takvu ponudu smatrati nepotpunom i nepravilnom.

**2.7. Mjesto izvršenja ugovora**

Kč.br. 643, k.o. Dalj, na adresi Zagrebačka 2b, 31226 Dalj.

**2.8. Rok početka i završetka izvršenja ugovora**

Rok izvođenja radova je **3 mjeseca** od dana uvođenja u posao, ali ne kasnije od **31.03.2023.** godine.

Pod danom uvođenja u posao smatra se dan kada je ugovaratelju predano gradilište i Tehnička dokumentacija, što će se potvrditi upisom u građevinski dnevnik.

Pisanu obavijest o uvođenju u posao ugovaratelju dostavlja nadzorni inženjer najmanje **5 (pet) dana** prije dana uvođenja u posao.

Naručitelj će ugovaratelja uvesti u posao u roku ne dužem od **10 (deset) dana** od dana obostranog potpisa ugovora o nabavi.

# **3. KRITERIJI ZA KVALITATIVNI ODABIR GOSPODARSKOG SUBJEKTA**

Odredbe ovoga poglavlja Dokumentacije o nabavi utvrđuju se:

* u slučaju **zajednice gospodarskih subjekata**, za sve članove zajednice gospodarskih subjekata pojedinačno,
* u slučaju da gospodarski subjekt namjerava **dati dio ugovora o nabavi u podugovor** jednom ili više podugovaratelja, za svakog podugovaratelja pojedinačno,
* u slučaju da se gospodarski subjekt **oslanja na sposobnost drugih gospodarskih subjekata**, za svakog subjekta na čiju se sposobnost gospodarski subjekt oslanja pojedinačno.

Ako Naručitelj utvrdi da postoji osnova **za isključenje** **podugovaratelja**, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

Ako Naručitelj utvrdi da postoji osnova **za isključenje** **subjekta na čiju se sposobnost gospodarski subjekt oslonio radi dokazivanja kriterija za odabir gospodarskog subjekta**, zatražiti će od gospodarskog subjekta zamjenu tog subjekta u primjernom roku, ne kraćem od 5 dana.

## 3.1. OSNOVE ZA ISKLJUČENJE GOSPODARSKOG SUBJEKTA

Naručitelj će isključiti gospodarskog subjekta iz postupka nabave ako utvrdi da:

* + 1. **Gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:**

**a)** **sudjelovanje u zločinačkoj organizaciji**, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b)** **korupciju**, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c)** **prijevaru**, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d)** **terorizam ili kaznena djela povezana s terorističkim aktivnostima**, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e)** **pranje novca ili financiranje terorizma**, na temelju

– članka 98. (financiranje terorizma) i članka 265. (pranje novca) Kaznenog zakona

* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f)** **dječji rad ili druge oblike trgovanja ljudima**, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

* + 1. **Gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) Zakona o javnoj nabavi (Narodne novine broj 120/2016) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.**

Naručitelj zadržava obvezu isključiti gospodarskog subjekta iz postupka javne nabave ukoliko se u postupku nabave utvrdi da je gospodarski subjekt pravomoćno osuđen za počinjenja kaznenih djela koja su opisana u kasnijim izmjenama i dopunama Kaznenog zakona, a koje izmjene i dopune su objavljene u Narodnim Novinama broj 56/15, 61/15, 101/17, te čije biće kaznenog djela je moguće u cijelosti ili u najvećoj mjeri podvesti pod biće kaznenog djela za koje je GS osuđen po „starom“ KZ-u objavljenom u NN pod brojem 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.

Za potrebe utvrđivanja okolnosti iz točke 3.1.1. i 3.1.2. Poziva na dostavu ponuda gospodarski subjekt u ponudi dostavlja:

***Ispunjeni obrazac Europske jedinstvene dokumentacije o nabavi (u daljnjem tekstu: ESPD), (Dio III. Osnove za isključenje, Odjeljak A: Osnove povezane s kaznenim presudama) za sve gospodarske subjekte u ponudi.***

Naručitelj će isključiti gospodarskog subjekta u bilo kojem trenutku tijekom postupka javne nabave ako utvrdi da postoje obvezne osnove za isključenje iz podtočaka 3.1.1. i 3.1.2. ove točke Poziva na dostavu ponuda.

* + 1. **Gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:**

**- u Republici Hrvatskoj, ako gospodarski subjekt ima poslovni nastan u Republici Hrvatskoj, ili**

**- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.**

Za potrebe utvrđivanja okolnosti iz točke 3.1.3. Poziva na dostavu ponuda gospodarski subjekt u ponudi dostavlja:

***Ispunjeni ESPD obrazac (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi.***

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* + 1. **Gospodarski subjekt je kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s ovim Pozivom na dostavu ponuda.**

Za potrebe utvrđivanja okolnosti iz točke 3.1.4. Poziva na dostavu ponuda gospodarski subjekt u ponudi dostavlja:

***Ispunjeni ESPD obrazac (Dio III. Osnove za isključenje, Odjeljak C: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi.***

**3.2. DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE**

Naručitelj može prije donošenja odluke o odabiru od ponuditelja koji je podnio ekonomski najpovoljniju ponudu zatraži ažurirani popratni dokument kojim ponuditelj dokazuje da ne postoje osnove za isključenje osim ako već posjeduje taj dokument.

Naručitelj je obvezan kao dostatan dokaz da ne postoje osnove za isključenje prihvatiti:

* + 1. **Izvadak iz kaznene evidencije ili drugog odgovarajućeg registra** ili, ako to nije moguće, **jednakovrijedni dokument** nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje obvezne osnove za isključenje iz podtočke **3.1.1.** i **3.1.2.** ovoga Poziva na dostavu ponuda.

**3.2.2. Potvrdu porezne uprave ili drugog nadležnog tijela** u državi poslovnog nastana gospodarskog subjekta kojom se dokazuje da ne postoje osnove za isključenje iz podtočke **3.1.3.** ovoga Poziva na dostavu ponuda.

* + 1. Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz podtočaka **3.2.1. i 3.2.2.** ovog Poziva na dostavu ponuda ili ako ne obuhvaćaju sve okolnosti iz podtočaka **3.1.1., 3.1.2. i 3.1.3.** ovog Poziva na dostavu ponuda, oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja** s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

**3.2.4.** Za potrebe utvrđivanja osnova za isključenje iz točke **3.1.4.** ovog Poziva na dostavu ponuda, gospodarski subjekt će prema zahtjevu Naručitelja dostaviti izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin kojom dokazuje nepostojanje navedenih osnova za isključenje dok ih Naručitelj može utvrditi i dokazati i samostalno.

# **KRITERIJI ZA ODABIR GOSPODARSKOG SUBJEKTA**

# **(UVJETI SPOSOBNOSTI)**

Gospodarski subjekti su dužni dokazati svoju sposobnost za izvršenje predmeta nabave.

Gospodarski subjekti moraju dokazati svoju sposobnost za obavljanje profesionalne djelatnosti.

**4.1. SPOSOBNOST ZA OBAVLJANJE PROFESIONALNE DJELATNOSTI**

**Upis u sudski, obrtni, strukovni ili drugi odgovarajući registar u državi poslovnog nastana gospodarskog subjekta.**

Za potrebe utvrđivanja okolnosti iz točke 4.1. Dokumentacije o nabavi gospodarski subjekt u ponudi dostavlja:

***Ispunjeni ESPD obrazac (Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti: točka 1) za ponuditelja i člana zajednice gospodarskih subjekata.***

Ukoliko Naručitelj zatraži ažurirani popratni dokument sukladno ovoj točki Poziva na dostavu ponuda ponuditelj će sposobnost za obavljanje profesionalne djelatnosti gospodarskog subjekta dokazati **izvatkom** **iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana**.

# **5. PODACI O PONUDI**

* 1. **Sadržaj i način izrade ponude**

Ponuda ponuditelja mora sadržavati:

1. **Popunjen, potpisan i ovjeren Ponudbeni list sa prilozima (**OBRAZAC 1, *alternativno i OBRAZAC 2 i 3***),**
2. **Popunjen ESPD obrazac (**PRILOG 2)**,**
3. **Popunjen i ovjeren Troškovnik (**PRILOG 1**),**
4. **Popunjenu, potpisanu i ovjerenu Izjavu o duljini trajanja jamstvenog roka (**PRILOG 4, *dostava nije obvezna a vezano uz kriterije odabira sukladno točki 5.3. Poziva*).

Pri izradi ponude ponuditelj se mora pridržavati zahtjeva i uvjeta iz ovog Poziva na dostavu ponuda te ne smije mijenjati ni nadopunjavati tekst Poziva.

Ponuda se zajedno sa pripadajućom dokumentacijom izrađuje na hrvatskom jeziku i latiničnom pismu. Ako je bilo koji drugi dokument Ponuditelja, izdan na stranom jeziku, a ovim Pozivom na dostavu ponuda nije drukčije određeno, Ponuditelj ga mora dostaviti zajedno s prijevodom na hrvatski jezik. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

Ponuda mora biti izrađena na način da čini cjelinu. Ponuda se izrađuje bez naknade od strane Naručitelja. Ponuda mora biti uvezana na način da se onemogući naknadno vađenje ili umetanje listova ili dijelova ponude.

Ponuda mora biti u papirnatom obliku, napisana neizbrisivom tintom i potpisana od ovlaštene osobe. Ispravci ponude moraju biti izrađeni na način da su vidljivi te sadržavati navod datuma ispravka i biti potvrđeni potpisom i pečatom od strane ovlaštene osobe gospodarskog subjekta.

Pri izradi ponude ponuditelj se mora pridržavati uvjeta i zahtjeva iz ovog Poziva na dostavu ponuda, te ne smije mijenjati i nadopunjavati tekst Poziva na dostavu ponuda.

Ako ponuda zbog opsega ili drugih objektivnih okolnosti ne može biti izrađena na način da čini cjelinu, onda se izrađuje u dva ili više dijelova. Svaki dio ponude sastavljene u više dijelova mora biti uvezan da svaki dio ponude čini cjelinu i da se onemogući naknadno vađenje ili umetanje listova. Ako je ponuda izrađena od više dijelova ponuditelj mora naznačiti u ponudi od koliko je dijelova ponuda sastavljena.

Dijelove ponude (uzorci, katalozi, mediji za pohranjivanje podataka i sl.) koji se ne mogu uvezati ponuditelj mora obilježiti nazivom, označiti ih kao dijelove ponude i dostaviti ih zajedno s ponudom.

Stranice ponude moraju se označiti rednim brojem stranice kroz ukupan broj stranica ponude ili ukupnim brojem stranica ponude kroz redni broj stranice. Ukoliko je ponuda izrađena od više dijelova, stranice se označavaju na način da svaki slijedeći dio ponude započinje rednim brojem koji se nastavlja na redni broj stranice kojim završava prethodni dio ponude.

Promjena, dopisivanje, brisanje ili prepisivanje izvornog teksta Poziva na dostavu ponuda imat će za posljedicu odbijanje ponude i isključenje iz daljnjeg postupka nadmetanja.

U roku za dostavu ponuda ponuditelj može dodatnom pravovaljanom potpisanom izjavom izmijeniti svoju ponudu, nadopuniti je ili od nje odustati. Ako zbog izmjene ponude ili dopune ponude proiziđe nova ukupna cijena, ona se također mora navesti.

Ponuditelj ne može mijenjati, dopunjavati ili odustati od ponude nakon isteka roka za dostavu ponuda do isteka perioda valjanosti ponude koji je utvrđenog od strane ponuditelja u ponudi.

* 1. **Način dostave ponude**

Ponuda se dostavlja u zatvorenoj omotnici na adresu Naručitelja: **Osnovna škola Dalj, Zagrebačka 2b, 31226 Dalj.**

Ponude se predaju neposredno ili preporučenom poštanskom pošiljkom na adresu Naručitelja, u zatvorenoj omotnici na kojoj mora biti naznačeno:

* naziv i adresa Naručitelja,
* naziv i adresa ponuditelja,
* evidencijski broj nabave,
* naziv predmeta nabave,
* naznaka **››ne otvaraj‹‹**.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

* 1. **Pravila dostave dokumenata**

Svi dokumenti kojima se utvrđuju razlozi isključenja ponuditelja, kao i dokumenti kojima se dokazuju kriteriji za odabir gospodarskog subjekta (uvjeti sposobnosti), mogu se dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su natjecatelji ili ponuditelji dostavili sukladno ovom Pozivu na dostavu ponuda, Naručitelj može radi provjere istinitosti podataka:

– od natjecatelja ili ponuditelja zatražiti da u primjerenom roku dostave izvornike ili ovjerene preslike tih dokumenata i/ili

– obratiti se izdavatelju dokumenta i/ili nadležnim tijelima.

* 1. **Dopustivost varijante ponude**

Nisu dopuštene varijante ponude.

* 1. **Način određivanja cijene ponude**

Cijena ponude izražava se u eurima.

Cijena ponude i jedinične cijene Troškovnika su nepromjenjive za vrijeme trajanja ugovora o nabavi i ne mogu se mijenjati ni po kojoj osnovi. U cijenu ponude moraju biti uračunati svi troškovi i popusti, uključujući i posebne poreze, trošarine i carine te sl.

Ponuditelj će PRILOG 1 - TROŠKOVNIK predmeta nabave ispuniti na način da će za svaku stavku Troškovnika ispuniti cijenu stavke (cijena po jedinici stavke) i ukupnu cijenu stavke Troškovnika (zaokruženu na dvije decimale) te cijenu ponude, u protivnom Naručitelj će takvu ponudu smatrati nepravilnom.

Cijena ponude je zbroj svih cijena stavki bez poreza na dodanu vrijednost koji se iskazuje zasebno u obrascu ponude i Troškovniku ispod cijene ponude. Ukupna cijena ponude jest cijena ponude sa porezom na dodanu vrijednost.

Napomena: PRILOG 1 – TROŠKOVNIK izrađen je u .xlsx formatu te automatski nakon unosa jedinične cijene stavke izračunava ukupnu cijenu stavke te cijenu ponude i ukupnu cijenu ponude.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Budući da Naručitelj ne može koristiti pravo na pretporez, uspoređivat će se cijena ponuda sa porezom na dodanu vrijednost.

* 1. **Kriterij za odabir ponude**

Kriteriji za odabir je ekonomski najpovoljnija ponuda na temelju slijedećih pondera:

1. cjenovni kriterij – cijena – 90% udjela u ukupnoj ocjeni ponude,

2. necjenovni kriterij – produženi jamstveni rok za izvedene radove – 10% udjela u ukupnoj ocjeni ponude.

1. **Cjenovni kriterij – cijena (C)**

Naručitelj kao jedan od kriterija određuje cijenu prihvatljive ponude sa porezom na dodanu vrijednost. Bodovna vrijednost prema ovom kriteriju izračunava se prema sljedećoj formuli:

$$C=90x\frac{C\_{min}}{C\_{p}}$$

gdje je:

C - bodovi po kriteriju cijene

Cp - cijena iz ponude ponuditelja koja se ocjenjuje

Cmin - najniža cijena od svih ponuđenih valjanih ponuda

Obzirom da Naručitelj ne može koristiti pravo na pretporez, uspoređivat će se cijene ponuda sa porezom na dodanu vrijednost koja se upisuje u **Ponudbeni list** ponude.

Maksimalni broj bodova koji ponuditelj može dobiti prema ovom kriteriju je **90.**

1. **Necjenovni kriterij – rok jamstva za izvedene radove (JR)**

Kriterij roka jamstva za izvedene radove boduje se temeljem ponuđenog produženog trajanja jamstva na izvedene radove (u mjesecima). Jamstveni rok označava vremensko razdoblje u kojem Izvođač garantira za kvalitetu izvedenih radova, ugrađene opreme i materijale. Jamstveni rok za izvedene radove koji su i/ili konstrukcija i elementi konstrukcije iznosi 10 (deset) godina i taj rok nije predmet ovog kriterija. Pod kriterijem jamstvenog roka smatra se jamstvo za sve ostale izvedene radove i ugrađenu opremu i materijale. Minimalan jamstveni rok za otklanjanje nedostataka u jamstvenom roku na izvedene radove je dvije godine ili dvadeset i četiri mjeseca.

Bodovi će se dodijeliti ponudi ili ponudama kojom/ima je nuđen rok jamstva za izvedene radova prema slijedećem načinu bodovanja:

|  |  |  |  |  |
| --- | --- | --- | --- | --- |
| **R.br.** | **Rok jamstva za izvedene radove** | **Broj mjeseci jamstva za izvedene radove** | **Broj bodova** | **Maksimalan broj bodova** |
| JR | Trajanje jamstvenog roka | 0 – 24 mjeseci  | 0 | 10 |
| 25 – 36 mjeseci | 3 |
| 37 – 48 mjeseci | 5 |
| 49 i više mjeseci | 10 |

Za izračun po ovom kriteriju ponuditelj je obvezan dostaviti **Izjavu o duljini trajanja jamstvenog roka (PRILOG 4)**. Ukoliko ponuditelj ne dostavi Izjavu niti se iz njegove ponude može zaključiti koji jamstveni rok nudi smatrat će se da je ponudio minimalan jamstveni rok od 24 mjeseca te će po ovom kriteriju prilikom pregleda i ocjene ponuda Ponuditelja biti ocjenjena sa 0 bodova.

Maksimalni broj bodova koji ponuditelj može dobiti prema ovom kriteriju je **10.**

**Sveukupna i najpovoljnija ocjena ponuditelja**

Sveukupna ocjena ekonomski najpovoljnije ponude (E) je zbroj C – cjenovni kriterij i JR – necjenovni kriterij:

|  |
| --- |
| E = C + JR |

Ekonomski najpovoljnija ponuda je ponuda s najvećim zbrojem ocjena iz cjenovnog i necjenovnog dijela.

* 1. **Jezik i pismo ponude**

Ponuda se podnosi na hrvatskom jeziku i latiničnom pismu.

* 1. **Rok valjanost ponude**

Rok valjanosti ponude je najmanje **30 (trideset) dana** od dana isteka roka za dostavu ponuda.

Ako tijekom postupka javne nabave istekne rok valjanosti ponude, Naručitelj je obvezan prije odabira zatražiti produženje roka valjanosti ponude od ponuditelja koji je podnio ekonomski najpovoljniju ponudu u primjerenom roku ne kraćem od pet dana.

# **OSTALI PODACI**

* 1. **Odredbe o zajednici gospodarskih subjekata**

Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora.

Zajednica gospodarskih subjekata može se osloniti na sposobnost članova zajednice gospodarskih subjekata ili drugih subjekata pod uvjetima određenim **točkom 4.2.** ovog Poziva na dostavu ponuda.

Naručitelj neposredno plaća svakom članu zajednice gospodarskih subjekata za onaj dio ugovora o nabavi koji je on izvršio, osim ako zajednica gospodarskih subjekata ne odredi drugačije.

U ponudi zajednice gospodarskih subjekata mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice gospodarskih subjekata.

U slučaju zajednice ponuditelja svi članovi zajednice ponuditelja moraju pojedinačno dokazati nepostojanje okolnosti iz **točke** **3.1.** i sposobnost za obavljanje profesionalne djelatnosti iz **točke** **4.1.** ove Poziva na dostavu ponuda.

* 1. **Odredbe o podugovarateljima i podugovoru**

Gospodarski subjekti koji namjeravaju dati dio ugovora o nabavi dati u podugovor jednom ili više podugovaratelja obvezni su u ponudi navesti slijedeće podatke:

- navesti koji dio ugovora o nabavi koji namjerava dati u podugovor (predmet ili količina, vrijednost ili postotni udio),

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),

- dostaviti dokaze odsutnosti osnova za isključenje za podugovaratelja.

Ako je gospodarski subjekt dio ugovora o nabavi dao u podugovor, podaci iz ove podtočke Poziva na dostavu ponuda moraju biti navedeni u ugovoru o nabavi.

Naručitelj obvezan je neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o nabavi od Naručitelja zahtijevati:

- promjenu podugovaratelja za onaj dio ugovora o nabavi koji je prethodno dao u podugovor,

- uvođenje jednog ili više novih podugovaratelja, neovisno o tome je li prethodno dao dio ugovora o nabavi u podugovor ili nije,

- preuzimanje izvršenja dijela ugovora o nabavi koji je prethodno dao u podugovor.

Uz navedene zahtjeve iz ove podtočke, ugovaratelj Naručitelju dostavlja podatke i dokumente sukladno ovoj točci Dokumentacije za andmetanjeza novog podugovaratelja.

Naručitelj ne smije odobriti zahtjev ugovaratelja:

- u slučaju kada ugovaratelj zahtijeva promjenu podugovaratelja za onaj dio ugovora o nabavi koji je prethodno dao u podugovor, ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,

- u slučaju kada ugovaratelj zahtijeva preuzimanje izvršenja dijela ugovora o nabavi koji je prethodno dao u podugovor, ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o nabavi.

Ukoliko se u toku izvršenja ugovora utvrdi da ugovaratelj koristi podugovaratelja, a to nije naznačio u ponudi ili je zamijenio podugovaratelja bez pristanka Naručitelja, Naručitelj će jednostrano raskinuti ugovor o nabavi i zatražiti naknadu stvarno nastale štete koju je pretrpio zbog neurednog ispunjenja ugovora.

* 1. **Vrsta, sredstvo i uvjeti jamstva**
		1. **Jamstvo za uredno ispunjenje ugovora, za slučaj povrede ugovornih obveza** – ponuditelj je dužan u slučaju odabira njegove ponude kao najpovoljnije, prilikom sklapanja ugovora o nabavi, a najkasnije u roku od **10 (deset)** dana od dana sklapanja, dostaviti Naručitelju jamstvo za uredno ispunjenje ugovora o nabavi **u iznosu od 10% ukupne vrijednosti ugovora o nabavi bez PDV-a**, u izvorniku, u obliku bjanko zadužnice ili zadužnice ovjerene kod javnog bilježnika, popunjene u skladu s Pravilnikom o obliku i sadržaju bjanko zadužnice (NN 115/2012, 82/2017 i 154/2022) i Pravilniku o obliku i sadržaju zadužnice (NN 115/2012, 82/2017 i 154/2022), bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima (NN 35/05, 41/08,125/11, 78/15, 29/18, 126/21, 114/22, 156/22).

U slučaju zajednice gospodarskih subjekta, jamstvo može dostaviti bilo koji član zajednice, u cijelosti ili parcijalno s članom/vima u ukupno traženom iznosu, u bilo kojem slučaju treba biti u obliku i iznosu kako je traženo ovom točkom.

Neovisno o sredstvima jamstva iz ove točke koje je Naručitelj odredio, ponuditelj može dati novčani polog u traženom iznosu. Novčani polog može se uplatiti u korist računa HR0423600001502688796 sa naznakom „vanjska STEM učionica N-17“

Ukoliko jamstvo za uredno ispunjenje ugovora o javnoj nabavi ne bude naplaćeno, Naručitelj će ga vratiti ponuditelju nakon izvršenja svih obveza po ugovoru o javnoj nabavi.

* 1. **Datum, vrijeme i mjesto dostave i otvaranja ponuda**

Ponude moraju biti zaprimljene najkasnije do dana **22. prosinca 2023.g. do 12:00 sati**.

Otvaranje ponuda održat će se istekom roka za dostavu ponuda dana **22. prosinca 2023.g.** s početkom **u 12:00 sati** u prostorijama Naručitelja na adresi ***Osnovna škola Dalj, Zagrebačka 2b, 31226 Dalj.***

Naručitelj ne provodi javno otvaranje ponuda.

* 1. **Povrat dokumentacije**

Naručitelj će svim ponuditeljima čija ponuda nije odabrana neposredno nakon završetka postupka nabave vratiti dokumente za koje je u ovom Pozivu na dostavu ponuda predvidio njihov povrat u roku od deset dana od dana potpisivanja ugovora o nabavi odnosno dostave jamstva za uredno izvršenje ugovora o nabavi.

* 1. **Rok donošenja odluke o odabiru ili o poništenju**

Rok za donošenje odluke o odabiru ili odluke o poništenju postupka nabave je **30 dana** računajući od dana isteka roka za dostavu ponuda.

Odluku o odabiru ili odluku o poništenju postupka nabave Naručitelj će bez odgode dostaviti ponuditelju.

* 1. **Rok, način i uvjeti plaćanja**

Naručitelj za plaćanje cijene ugovaratelju ne daje predujam niti sredstva osiguranja plaćanja.

Naručitelj će izvršiti plaćanje temeljem ispostavljenih privremenih i okončane situacije u roku od 30 (trideset) dana od dana od dana ovjere privremene mjesečne situacije i okončane situacije odgovorne osobe Naručitelja, na IBAN ugovaratelja ili podugovaratelja.

Ugovaratelj je obavezan izdati elektronički račun i prateće isprave sukladno europskoj normi u zakonski propisanom, strukturiranom formatu te sukladno Zakonu o elektroničkom izdavanju računa u javnoj nabavi (NN 94/18).

Naručitelj ima pravo prigovora na račun ako utvrdi nepravilnosti te pozvati ugovaratelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

* 1. **Dodatne informacije i objašnjenja, te izmjena Poziva na dostavu ponuda**

Naručitelj može izmijeniti ili dopuniti ovaj Poziv na dostavu ponuda do isteka roka za dostavu ponuda.

Gospodarski subjekt može zahtijevati dodatne informacije, objašnjenja ili izmjene u vezi s ovim Pozivom na dostavu ponuda tijekom roka za dostavu ponuda.

* 1. **Ugovor o nabavi i rok za sklapanje ugovora o nabavi**

Naručitelj i odabrani ponuditelj će nakon provedenog postupka nabave sklopiti ugovor sukladno uvjetima i zahtjevima ovoga Poziva na dostavu ponuda i PRILOGU 5 – Prijedlog ugovora o nabavi.

Nakon donošenja odluke o odabiru Naručitelj će pozvati odabranog ponuditelja da potpiše ugovor ili mu isti proslijediti na potpis, ovisno o dogovoru. Ugovorne strane su dužne potpisati ugovor o nabavi u roku od 30 (trideset) dana od dana dostave odluke o odabiru odabranom ponuditelju. U slučaju da odabrani ponuditelj ne ispuni navedenu obvezu, Naručitelj će smatrati kako je ponuditelj odbio potpisati ugovor.

Na ugovorni odnos Naručitelja i ponuditelja neće se primjenjivati trgovački običaji (uzance).

# **PRILOZI**

* 1. **Popis priloga**

PRILOG 1 – TROŠKOVNIK

PRILOG 2 – ESPD

PRILOG 3 – PROJEKTNO – TEHNIČKA DOKUMENATCIJA

PRILOG 4 – IZJAVA O DULJINI TRAJANJA JAMSTVENOG ROKA

PRILOG 5 – PRIJEDLOG UGOVORA O NABAVI

**PRILOG 1 – TROŠKOVNIK**

Troškovnik je priložen u Excel tablici i preuzima se u nestandardiziranom obliku kao sastavni dio ove Poziva na dostavu ponuda.

**PRILOG 2 – ESPD**

Naručitelj je na temelju podataka iz ove Poziva na dostavu ponuda kreirao verziju ESPD obrasca u .docx formatu - **ESPD zahtjev** u koji je upisao osnovne podatke i definirao tražene dokaze te je kreirani **ESPD zahtjev** (u.docx formatu) priložio ovom Pozivu na dostavu ponuda.

Gospodarski subjekt obvezni su u ESPD obrascu ( u .docx formatu) izraditi i dostaviti svoje odgovore sukladno definiranim zahtjevima Naručitelja.

**PRILOG 3 – PROJEKTNO – TEHNIČKA DOKUMENTACIJA**

Glavni projekt je priložen u PDF. formatu i preuzima se kao sastavni dio ovog Poziv na dostavu ponuda.

**PRILOG 4 – IZJAVA O DULJINI TRAJANJA JAMSTVENOG ROKA**

IZJAVA
O DULJINI TRAJANJA JAMSTVENOG ROKA

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ime i prezime) (mjesto)

osobna iskaznica broj/broj putovnice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izdana od

strane \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao osoba po zakonu ovlaštena za zastupanje pravne osobe

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta),

OIB[[1]](#footnote-1): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pod materijalnom i kaznenom odgovornošću izjavljujem:

da tvrtka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (naziv gospodarskog subjekta/tvrtke)

u postupku javne nabave male vrijednosti za predmet nabave **RADOVI NA IZGRADNJI STEM UČIONICE**, koji se vodi pod evidencijskim brojem nabave **N-17**, nudi produženo jamstvo za izvedene radove u

trajanju od **\_\_\_\_\_\_\_\_\_\_\_\_\_\_\_\_\_\_\_ mjeseci** (osnovnog – 24 mjeseci i produženog jamstvenog roka) za izvedene radove od dana primopredaje radova.

|  |  |
| --- | --- |
| Mjesto i datum sastavljanja: |  |

|  |  |
| --- | --- |
|  | ZA GOSPODARSKI SUBJEKT: |
|  | (ime, prezime i potpis osobe po zakonu ovlaštene za zastupanje, te pečat GS) |

**PRILOG 5 – PRIJEDLOG UGOVORA O NABAVI**

**OSNOVNA ŠKOLA DALJ, Dalj, Zagrebačka 2b, 31226 Dalj, OIB: 16580377908**, zastupana po ravnateljici Zrinki Vučinić (u daljnjem tekstu: NARUČITELJ)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OIB\_\_\_\_\_\_\_\_\_\_\_\_koje

zastupa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( u daljnjem tekstu: IZVOĐAČ)

zaključili su

**UGOVOR**

**O IZVOĐENJU RADOVA NA IZGRADNJI STEM UČIONICE**

1. **UVOD**

**Članak 1.**

Ugovorne strane suglasno utvrđuju da je NARUČITELJ proveo postupak jednostavne nabave, pod evidencijskim brojem nabave XX, za predmet nabave Radovi na izgradnji STEM učionice , te da je u istome postupku temeljem Odluke o odabiru Klasa: \_\_\_\_\_\_\_\_\_\_\_\_ Urbroj: \_\_\_\_\_\_\_\_\_\_\_\_\_\_\_\_od dana \_\_\_\_\_\_\_\_\_ 2023.g. kao najpovoljniju odabrao Ponudu IZVOĐAČA br. \_\_\_\_\_\_ od dana \_\_\_\_\_\_\_\_\_ 2023.g.

1. **PREDMET UGOVORA**

**Članak 2.**

Predmet ovoga Ugovora je izvođenje radova izgradnje vanjske STEM učionice na kč.br. 643, k.o. Dalj.

 IZVOĐAČ se obvezuje predmet Ugovora iz stavka 1. ovoga članka izvesti u svemu sukladno priloženoj Projektno - tehničkoj dokumentaciji koju čine:

* PRILOG 3 – Projektno-tehničkom dokumentacijom koju čine:

a) Idejno rješenje vanjske STEM učionice osnovne škole Dalj izrađenog od strane Građevinskog i arhitektonskog fakulteta Osijek, Vladimira Preloga 3, 31000 Osijek, autora Marija Krajnović, mag.ing.arch. i Dina Stober, dipl.ing.arh.,

b) Glavni projekt UREĐENJE PARTERA ŠKOLSKOG DVORIŠTA OŠ DALJ VANJSKA STEM UČIONICA, Z.O.P. 55/22 (Mape 1-2), izrađenog od strane Građevinskog i arhitektonskog fakulteta Osijek, Vladimira Preloga 3, 31000 Osijek, glavni projektant Marija Krajnović, mag.ing.arch. iz travnja 2023.g. i

c) Izvedbeni projekt UREĐENJE PARTERA ŠKOLSKOG DVORIŠTA OŠ DALJ VANJSKA STEM UČIONICA, Z.O.P. 55/22 (Mape 1-2), izrađenog od strane Građevinskog i arhitektonskog fakulteta Osijek, Vladimira Preloga 3, 31000 Osijek, glavni projektant Marija Krajnović, mag.ing.arch. iz travnja 2023.g.

* PRILOG 1 – Troškovnik Izvedbenog projekta UREĐENJE PARTERA ŠKOLSKOG DVORIŠTA OŠ DALJ VANJSKA STEM UČIONICA, Z.O.P. 55/22 (Mape 1-2), izrađenog od strane Građevinskog i arhitektonskog fakulteta Osijek, Vladimira Preloga 3, 31000 Osijek, glavni projektant Marija Krajnović, mag.ing.arch. iz travnja 2023.g.

 (dalje u tekstu: Tehnička dokumentacija).

**Članak 3.**

 IZVOĐAČ će sa svim pravima i obvezama izvođača radova, za preuzeto izvođenje radova koji čine predmet ugovora, izvesti sve građevinske radove, radove na ugradnji opreme i elektroničke i strojarske radove, obrtničke radove i instalaterske radove prema Tehničkoj dokumentaciji, pravilima struke i važećim zakonima, propisima i normama, te uputama proizvođača opreme do potpune funkcionalnosti građevine i primopredaje građevine NARUČITELJU na uporabu.

IZVOĐAČ potpisom ovoga Ugovora potvrđuje da su mu poznati svi uvjeti za izvođenje radova, projektno – tehnička dokumentacija, lokalne prilike, pristup prometnicama i uvjetima pristupa lokaciji izvođenja radova te da mu je poznata namjena i tehnička složenost radova koji su predmet ovoga Ugovora.

IZVOĐAČ se ovim putem odriče prava na moguće prigovore sa osnova nepoznavanja uvjeta i načina izvođenja radova.

IZVOĐAČ je dužan u ispunjavanju obveza iz svoje profesionalne djelatnosti postupati s povećanom pažnjom (pažnjom dobrog stručnjaka) prema pravilima i običajima struke.

1. **VRIJEDNOST RADOVA (CIJENA)**

**Članak 4.**

 Vrijednost radova (cijena) koji čine predmet Ugovora iznosi:

UKUPNO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eura

(*slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*)

+ PDV 25% \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eura

(*slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*)

 SVEUKUPNO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eura

(*slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*)

 Ugovorne strane ugovaraju nepromjenjivost jediničnih cijena navedenih i upisanih u ponudbenome Troškovniku te su ugovorene jedinične cijene fiksne i nepromjenjive tijekom cijelog vremena trajanja Ugovora do dovršenja radova koji čine predmet ovoga Ugovora osim u slučajevima iz čl. 627. i 629. Zakona o obveznim odnosima, a konačan obračun izvršiti će se na temelju stvarno izvedenih radova, primjenom ugovorenih jediničnih cijena.

**Članak 5.**

 U cijenu iz čl. 4. ovoga Ugovora uračunati su svi radovi, troškovi dobave i ugradnje materijala, opreme, rada strojeva, vanjskog i unutarnjeg transporta, povećani troškovi za prekomjerno korištenje prometnica, pristojbe, porezi, plaće, režijski troškovi (pr. za električnu energiju, plin, potrošnju vode, smećarinu i sl.), troškovi tehničke zaštite, troškovi nastali eventualnim produženim ili noćnim radom, terenski dodaci, osiguranje, ispitivanje i dokazivanje kvalitete, pripremni radovi, korištenje zemljišta za organizaciju gradilišta, privremeni priključci i sl. kao i svi drugi mogući izdatci potrebni za dovršenje kompletnih radova do potpune funkcionalnosti građevine.

1. **NAČIN I ROK PLAĆANJA UGOVORENE CIJENE**

**Članak 6.**

NARUČITELJ se obvezuje za izvedene radove isplatiti IZVOĐAČU cijenu temeljem privremenih mjesečnih situacija i okončane situacije koje su potpisane i ovjerene od strane stručnog nadzora građenja, u roku od 30 (trideset) dana od dana zaprimanja i ovjere privremenih mjesečnih situacija i okončane situacije od strane odgovorne osobe NARUČITELJA, na IBAN IZVOĐAČA broj HR \_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ili podugovaratelja broj HR \_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Članak 7.**

Privremene mjesečne situacije IZVOĐAČ je dužan ispostaviti NARUČITELJU do petog dana u mjesecu za prethodni mjesec.

IZVOĐAČ će za izvedene radove NARUČITELJU ispostavljati mjesečne privremene situacije i okončanu situaciju na osnovi stvarno izvedenih količina, prema jediničnim cijenama iz Troškovnika, te po stručnom nadzoru građenja ovjerene građevinske knjige s odgovarajućom obračunskom dokumentacijom.

Privremene mjesečne situacije moraju sadržavati podatke o ukupnoj vrijednosti ugovorenih radova, količini i vrijednosti radova izvedenih u proteklom mjesecu, ukupnu vrijednost do tada izvedenih radova, iznos isplaćen po prethodnim privremenim mjesečnim situacijama te iznos koji NARUČITELJ treba isplatiti IZVOĐAČU po ispostavljenoj mjesečnoj situaciji.

NARUČITELJ će odbiti isplatu privremene mjesečne situacije i neće istu privremenu situaciju ovjeriti po odgovornoj osobi ukoliko utvrdi nepravilnosti ili ukoliko su pojedini iznosi osporeni od strane stručnog nadzora građenja ili NARUČITELJA, te će pozvati IZVOĐAČA da uočene nepravilnosti otkloni.

 Naručitelj je dužan pregledati i ovjeriti privremene situacije, najkasnije u roku deset (10) dana, a okončanu u roku dvadeset (20) dana, od zaprimanja situacije, prethodno ovjerene od strane stručnog nadzora građenja ili iste u propisanim rokovima u potpunosti ili djelomično osporiti.

**Članak 8.**

Okončanu situaciju IZVOĐAČ će ispostaviti NARUČITELJU nakon uspješno obavljenog primopredaje radova i otklanjanju eventualnih nedostataka, te obostrano potpisanom Zapisniku o primopredaji radova.

1. **ROK IZVOĐENJA RADOVA**

**Članak 9.**

IZVOĐAČ se obvezuje s izvođenjem radova započeti odmah po potpisivanju ovog Ugovora i preuzimanju Tehničke dokumentacije, a sve ugovorene radove izvesti u roku od 3 mjeseca od dana uvođenja u posao, ali ne kasnije od 31.03.2023. godine.

Pod danom uvođenja u posao smatra se dan kada je IZVOĐAČU predano gradilište i Tehnička dokumentacija, što će se potvrditi upisom u građevinski dnevnik.

Pisanu obavijest o uvođenju u posao IZVOĐAČU dostavlja stručni nadzor građenja, najkasnije 5 (pet) dana unaprijed prije uvođenja u posao, u roku od 10 dana od potpisa Ugovora.

**Članak 10.**

 Rok izvođenja radova iz članka 9. stavka 1. ovoga Ugovora može se iznimno produljiti u slučaju nastupa slijedećih okolnosti:

* ako IZVOĐAČ zbog nastupa izvanrednih događaja koji su nastupili nakon sklapanja ovoga Ugovora, više sile ili propusta NARUČITELJA, a koji se prilikom sklapanja ovoga Ugovora, nisu mogli predvidjeti, spriječiti ili otkloniti, nije mogao izvoditi radove ili mu je izvođenje radova u znatnoj mjeri otežano,
* ako nastupe nepovoljne vremenske prilike koje onemogućuju izvođenje radova ili u znatnoj mjeri otežavaju njihovo izvođenje, što će se utvrditi po nadzornom inženjeru i upisati u građevinski dnevnik te potkrijepiti evidencijom meteoroloških uvjeta,
* ako je nastupilo izricanje mjere predviđene aktima nadležnih tijela,
* ako je NARUČITELJ izdao pisani nalog o trajnoj ili privremenoj obustavi radova.

O nastupu okolnosti iz prethodnog stavka IZVOĐAČ je obvezan odmah, a najkasnije u roku od 3 dana od dana nastupa okolnosti, pisanim putem obavijestiti NARUČITELJA i stručni nadzor građenja te zatražiti suglasnost za produženje roka izvođenja radova.

Uz zahtjev iz prethodnog stavka ovoga članka IZVOĐAČ je dužan priložiti svu dokumentaciju kojom dokazuje nastup, trajanje i prestanak okolnosti temeljem kojih traži produženje roka izvođenja radova kao i činjenicu da je nastup takvih okolnosti imao utjecaja na produženje roka izvođenja radova.

U slučaju da NARUČITELJ ocijeni opravdanim zahtjev IZVOĐAČA za produženjem roka izvođenja radova, rok izvođenja radova će se produžiti za onoliko dana koliko je trajala smetnja uzimajući u obzir i vrijeme potrebno za ponovnu organizaciju i nastavak radova.

1. **PRIMOPREDAJA RADOVA**

**Članak 11.**

Odmah nakon završetka radova IZVOĐAČ je obvezan obavijestiti NARUČITELJA o izvedenim radovima i zatražiti primopredaju radova te mu dostaviti svu potrebnu dokumentaciju, certifikate i garancije za sve izvršene radove i ugrađenu opremu i ostalu dokumentaciju koja je preduvjet za primopredaje građevine i izvedenih radova.

Pod danom završetka radova smatra se dan uspješno obavljene primopredaje građevine i izvedenih radova o čemu se sastavlja zapisnik.

Primopredaja građevine i izvedenih radova se smatra uspješno obavljena po uspješno obavljenom pregledu i sastavljanju Zapisnika o primopredaji u kojemu na izvedene radove nema primjedbi od strane svih sudionika pregleda.

Ukoliko se u postupku primopredaje utvrde nedostatci na izvedenim radovima i ugrađenoj opremi, NARUČITELJ će odbiti preuzimanje građevine, a IZVOĐAČ je dužan te nedostatke otkloniti u primjerenome roku koji mu odredi NARUČITELJ.

 Ukoliko IZVOĐAČ u ostavljenome roku ne postupi po zahtjevu NARUČITELJA za otklanjanjem nedostataka NARUČITELJ će nedostatke otkloniti po drugome izvođaču, a na teret IZVOĐAČA, te NARUČITELJ u tome slučaju zadržava pravo naknade štete koju je pretrpio radi neurednog izvršenja ovoga Ugovora.

1. **ZAJEDNICA GOSPODARSKIH SUBJEKATA**

**Članak 12.**

Sukladno podnesenoj ponudi IZVOĐAČA iz članka 1. ovoga Ugovora, a temeljem točke 7.1. Dokumentacije o nabavi IZVOĐAČ i NARUČITELJ utvrđuju članove zajednice gospodarskih subjekata i dio ugovora o javnoj nabavi koji će pojedini član zajednice gospodarskih subjekata izvršiti kako slijedi:

1. …………………….
2. ……………………..

Odgovornost gospodarskih subjekata iz zajednice gospodarskih subjekata u dijelu izvršenja ugovora o javnoj nabavi je solidarna.

NARUČITELJ neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio na temelju ispostavljenih situacija u roku od 30 (trideset) dana od ovjere privremene mjesečne i okončane situacije IZVOĐAČA od strane stručnog nadzora građenja i odgovorne osobe NARUČITELJA, na IBAN člana zajednice gospodarskih subjekata.

1. **SUDJELOVANJE PODUGOVARATELJA**

**Članak 13.**

 Sukladno podnesenoj ponudi IZVOĐAČA iz članka 1. ovoga Ugovora, a temeljem točke 7.2. Dokumentacije o nabavi IZVOĐAČ dio ugovora o javnim radovima daje u podugovor podugovarateljima koje je naveo u svojoj ponudi iz članka 1. ovoga Ugovora kako slijedi:

1. naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja, te podaci o dijelu ugovora o javnoj nabavi koji se daju u podugovor (predmet ili količina, vrijednost ili postotni udio),
2. naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja, te podaci o dijelu ugovora o javnoj nabavi koji se daju u podugovor (predmet ili količina, vrijednost ili postotni udio).

NARUČITELJ će za izvedene radove koje je temeljem podugovora izveo podugovaratelj neposredno platiti podugovaratelju na temelju ispostavljenih situacija u roku od 30 (trideset) dana od ovjere privremene mjesečne situacije IZVOĐAČA od strane stručnog nadzora građenja i odgovorne osobe NARUČITELJA, na IBAN podugovaratelja.

IZVOĐAČ mora svojim situacijama obvezno priložiti situacije svojih podugovaratelja koje je prethodno ovjerio.

Sudjelovanje podugovaratelja ne utječe na odgovornost IZVOĐAČA za izvršenje Ugovora.

 Ukoliko se u tijeku izvršenja ovoga Ugovora utvrdi da IZVOĐAČ koristi podugovaratelja kojega nije naznačio u svojoj ponudi ili za kojega nije naknadno dobio odobrenje NARUČITELJA ili na drugi način postupa suprotno odredbama Zakona o javnoj nabavi, NARUČITELJ zadržava pravo jednostrano raskinuti ovaj Ugovor i naplatiti naknadu štete koju je pretrpio radi neurednog izvršenja ovoga Ugovora.

1. **UGOVORNA KAZNA**

**Članak 14.**

Ukoliko IZVOĐAČ ne izvrši sve radove u ugovorenome roku izvođenja radova iz članka 9. ovoga Ugovora NARUČITELJ ima pravo naplatiti ugovornu kaznu za prekoračenje ugovorenoga roka izvođenja radova u visini 1‰ (jednog promila) od ukupnog ugovorenog iznosa za svaki dan prekoračenja roka, s tim da sveukupno, ugovorena kazna ne može biti veća od 10% (desetposto) od ugovorene vrijednosti radova.

U slučaju iz prethodnog stavka NARUČITELJ zadržava pravo na naplatu ugovorne kazne i stvarno nastale štete koju bi pretrpio radi neurednog ispunjenja ovoga Ugovora, u iznosu u kojemu ona prelazi visinu naplaćene ugovorne kazne, iz jamstva za uredno ispunjenje ugovora.

1. **NADZOR**

**Članak 15.**

NARUČITELJ je dužan osigurati stalni stručni nadzor nad izvođenjem radova te pravovremeno obavijestiti IZVOĐAČA o osobi nadzornog inženjera koja će vršiti nadzor nad izvođenjem radova.

 Nadzorni inženjer koji će u ime NARUČITELJA vršiti stručni nadzor nad izvođenjem radova ima sva prava i obveze u provedbi stručnog nadzora sukladno Zakonu o gradnji, a IZVOĐAČ mu je obvezan omogućiti nesmetano obavljanje nadzora.

**Članak 16**.

 IZVOĐAČ je obvezan imenovati voditelja radova i prije započinjanja radova obavijestiti NARUČITELJA o osobi voditelja radova.

 Voditelj radova biti će odgovorna osoba koja vodi građenje odnosno izvođenje pojedinih radova i provedbu drugih obveza iz ovoga Ugovora, odgovoran je za cjelovitost i međusobnu usklađenost radova i provedbu propisa kojima se uređuje sigurnost i zdravlje radnika na gradilištu.

**Članak 17.**

NARUČITELJ imenuje \_\_\_\_\_\_\_\_\_\_\_\_\_\_ kao predstavnika zaduženog za praćenje izvršenja ovoga Ugovora.

Predstavnik NARUČITELJA biti će odgovorna osoba zadužena za praćenje izvođenja ugovorenih radova i rad IZVOĐAČA, voditelja radova i nadzornog inženjera te u svrhu toga ima u svako doba pravo pristupa gradilištu i uvida u dokumentaciju o izvođenju radova.

1. **JAMSTVA**

**Članak 18.**

IZVOĐAČ je dužan sa danom potpisa ovoga Ugovora, a najkasnije u roku od 10 (deset) dana od dana potpisa, dostaviti NARUČITELJU jamstvo za uredno ispunjenje ugovora o nabavi u iznosu od 10% ukupne vrijednosti ugovora o javnoj nabavi bez PDV-a, u izvorniku, u obliku bjanko zadužnice ili zadužnice ovjerene kod javnog bilježnika, popunjene u skladu s Pravilnikom o obliku i sadržaju bjanko zadužnice (NN 115/2012, 82/2017 i 154/2022) i Pravilniku o obliku i sadržaju zadužnice (NN 115/2012, 82/2017 i 154/2022), bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima (NN 35/05, 41/08,125/11, 78/15, 29/18, 126/21, 114/22, 156/22).

NARUČITELJ je ovlašten iz jamstva iz prethodnog stavka naplatiti sve štete nastale neurednim izvršenjem ugovornih obveza po ovome Ugovoru.

Neovisno o sredstvima jamstva iz ove točke koje je Naručitelj odredio, ponuditelj može dati novčani polog u traženom iznosu. Novčani polog može se uplatiti u korist računa HR0423600001502688796 sa naznakom „vanjska STEM učionica N-17“

U slučaju nastupa okolnosti određenih člankom 10. ovoga Ugovora ili nastupa drugih okolnosti koje dovode do produžetka važenja ovoga Ugovora, IZVOĐAČ je u obvezi dostaviti jamstvo za uredno ispunjenje ugovora sa rokom važenja sukladno produženom roku važenja ovoga Ugovora.

 NARUČITELJ će neiskorišteno jamstvo iz stavka 1. ovoga članka vratiti IZVOĐAČU po uspješno izvršenoj primopredaji.

1. **OBVEZE UGOVORNIH STRANA**

**Članak 19.**

 IZVOĐAČ se obvezuje NARUČITELJU izvesti sve radove koji su predmet ovoga Ugovora, te se pri izvođenju istih radova obvezuje pridržavati ugovorenog roka izvođenja radova, dinamike izvođenja radova i kvalitete izvođenja radova u skladu sa odredbama ovoga Ugovora, Tehničkom dokumentacijom, tehničkim i općim uvjetima Poziva na dostavu ponuda, važećim zakonskim i podzakonskim aktima, i pravilima struke.

IZVOĐAČ na gradilištu mora imati zakonom propisanu gradilišnu tehničku i obračunsku dokumentaciju (građevinski dnevnik) kao i dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnom zakonu, isprave o sukladnosti određenih dijelova građevine temeljnim zahtjevima za građevinu, kao i dokaze kvalitete (rezultati ispitivanja, zapisi o provedenim procedurama kontrole kvalitete i dr.) za koje je obveza prikupljanja tijekom izvođenja građevinskih i drugih radova za sve izvedene dijelove građevine i za radove koji su u tijeku određene Zakonom o gradnji, posebnim propisom, projektom ili odabranom ponudom.

 IZVOĐAČ je obvezan na gradilištu provoditi mjere zaštite na radu te druge mjere za zaštitu života i zdravlja ljudi te mjere zaštite okoliša, zaštite od požara i eksplozije, mjere zaštite od buke i druge mjere propisane posebnim propisima cilj kojih je pravovremeno otklanjanje opasnosti za sigurnost radova, opreme, materijala, radnika, prolaznika, prometa, susjednih građevina, posjetitelja i drugih osoba i imovine.

IZVOĐAČ je obvezan sve radove koji čine predmet ovoga Ugovora izvoditi u skladu s nacionalnim, europskim i međunarodnim normama kako je traženo i naznačeno u PRILOGU 1 – Troškovnik te će NARUČITELJ sukladnost s normama provjeravati putem nadzornog inženjera.

 IZVOĐAČ je odgovoran za nedostatke građevine odnosno nedostatke izvedenih radova u skladu sa važećim propisima, pravilima struke i ovome Ugovoru kojim se ugovara jamstveni rok od \_\_\_\_\_\_\_\_ (*sukladno ponudi*) a koji jamstveni rok počinje teći od dana uspješno obavljene primopredaje radova sukladno čl. 11. Ugovora.

**Članak 20.**

 NARUČITELJ se obvezuje uvesti IZVOĐAČA u posao i predati mu svu potrebnu Tehničku dokumentaciju, osigurati stalni stručni nadzor nad izvođenjem radova te platiti cijenu iz članka 4. ovoga Ugovora.

 NARUČITELJ je obvezan davati IZVOĐAČU sva potrebna objašnjenja i svu razboritu pomoć pri izvođenju radova koji su predmet ovoga Ugovora i izvršenju drugih obveza po ovome Ugovoru.

1. **RASKID UGOVORA**

**Članak 21.**

Ako se tijekom izvršavanja ovoga Ugovora pokaže da se IZVOĐAČ ne drži uvjeta Ugovora ili da izvedeni radovi imaju nedostatke ili bi ih mogli imati nedostatke, NARUČITELJ će na navedene okolnosti pisanim putem na dokaziv način upozoriti IZVOĐAČA i odrediti mu primjeren rok da svoj rad uskladi sa svojim obvezama po ovome Ugovoru.

Ako u ostavljenom roku IZVOĐAČ ne uskladi svoje ponašanje sa obvezama preuzetim po Ugovoru, NARUČITELJ će jednostrano raskinuti ovaj Ugovor i zahtijevati naknadu štete koju je pretrpio zbog neurednog izvršenja ovoga Ugovora od strane IZVOĐAČA.

NARUČITELJ može raskinuti Ugovor i bez ostavljanja naknadnog primjerenog roka iz stavka 1. ovoga članka ukoliko iz držanja IZVOĐAČA proizlazi da on obveze po ovome Ugovoru neće izvršiti ili svoje ponašanje neće uskladiti sa Ugovorom niti u naknadno ostavljenom primjerenom roku.

1. **ZAVRŠNE ODREDBE**

**Članak 22.**

 Sastavni dio ovog Ugovora je slijedeća dokumentacija:

1. Poziv na dostavu ponuda, evidencijski broj N-17,

2. Ponuda IZVOĐAČA br. \_\_\_\_\_\_\_ od dana\_\_\_\_\_ 2023. godine,

3. PRILOG 3 – Projektno – tehnička dokumentacija,

4. Jamstvo za uredno ispunjenje ugovora iz čl. 18. Ugovora.

**Članak 23.**

Ugovorne strane su suglasne da će se na uređenje svih ostalih odnosa iz ovoga Ugovora koji nisu regulirani odredbama ovoga Ugovora primjenjivati odgovarajuće odredbe Zakona o obveznim odnosima, Zakona o gradnji, Zakona o arhitektonskim i inženjerskim poslovima i djelatnostima u prostornom uređenju i gradnji, Zakona o građevnim proizvodima i ostalih zakonskih i podzakonskih pozitivnih propisa koji uređuju djelatnost građenja.

**Članak 24.**

Ugovorne strane se obvezuju da će eventualne sporove koji mogu proizići iz ovoga Ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda u Osijeku.

**Članak 25.**

Ovaj Ugovor stupa na snagu potpisom obaju ugovornih strana po ovlaštenim predstavnicima i dostavom jamstva za uredno ispunjenje ugovora iz čl. 17. ovoga Ugovora.

U slučaju da IZVOĐAČ u propisanim rokovima ne dostavi jamstvo iz prethodnog stavka ima se smatrati da Ugovor nije niti potpisan.

**Članak 26.**

Ovaj Ugovor sastavljen je u 4 (četiri) istovjetna primjerka, po 2 (dva) primjerka za svaku ugovornu stranu.

U Dalju, dana \_\_\_\_\_\_\_\_ 2023. godine.

 ZA IZVOĐAČA: ZA NARUČITELJA:

Direktor:\_\_\_\_\_\_\_\_\_\_\_\_\_\_\_\_\_\_\_ Ravnateljica: Zrinka Vučinić

1. Ili nacionalni identifikacijski broj prema zemlji sjedišta gospodarskog subjekta ako je primjenjivo. [↑](#footnote-ref-1)